6 serier og film, du skal streame i juli

Sommeren byder ikke kun på sol og strand. Når temperaturen bliver for høj — eller regnen siler ned — er der heldigvis masser af streamingnyheder, der fortjener din opmærksomhed. Vi har håndplukket fem titler, du bør holde øje med i juli, uanset om du er til dystopiske drømmeverdener, tør dansk humor eller rendyrket action.

1. The Old Guard 2

Charlize Theron vender tilbage som den udødelige kriger Andromache i fortsættelsen til Netflix-hittet fra 2020. The Old Guard 2 byder på mere hårdtslående action, når den hemmelige gruppe af udødelige lejesoldater igen må kæmpe for at holde deres eksistens skjult — og for at overleve. Første film blandede superhelteæstetik med oldgammel mytologi og brutal kampgejst, og forventningerne til toereren er høje. Hvis du er til moderne action med et mytologisk twist og stærke kvindelige frontfigurer, er The Old Guard 2 et oplagt valg til sommerens streamingmenu.

Filmen har premiere på Netflix den 2. juli.

2. Heads of State

Hvad får du, hvis du blander politisk thriller med buddy-action og tilsætter stjerner som Idris Elba og John Cena? Svaret er Heads of State, sommerens mest eksplosive action-komedie på Amazon Prime. Filmen følger to tidligere elitesoldater, der — naturligvis modvilligt — bliver tvunget til at samarbejde for at afværge en international krise med katastrofale konsekvenser. Forvent store eksplosioner, oneliners på stribe og den klassiske “de kan ikke udstå hinanden, men skal redde verden”-dynamik. Idris Elba og John Cena har begge musklerne og komisk timing i orden, og Heads of State ligner et perfekt valg til en aften med højt tempo og lavt ambitionsniveau — præcis som vi kan lide det i sommerferien.

Premiere på Amazon Prime Video den 2. juli.

3. The Sandman — Sæson 2

Fans af Neil Gaimans mørke fantasyunivers kan godt begynde at glæde sig. Anden sæson af The Sandman lander endelig på Netflix og fortsætter den drømmende, gotiske fortælling om Morpheus — drømmenes konge. Første sæson var en flot og trofast filmatisering af kulttegneserien fra DC Comics, hvor vi blev præsenteret for et univers, hvor døden, drømmene og selve virkelighedens struktur har menneskelig skikkelse. Nu fortsætter rejsen ind i drømmenes rige, hvor gamle guder, skæbnetunge valg og mareridtsagtige skabninger venter. Hvis du elsker visuelt slående fantasy med filosofisk kant, må du ikke springe over The Sandman.

Kan ses på Netflix. Premiere: De seks første afsnit slippes fri den 3. juli og den 24. juli kommer der yderligere fem afsnit.

4. Foundation – Sæson 3

Isaac Asimovs episke science fiction-univers vokser videre i tredje sæson af Foundation, hvor kampen om civilisationens overlevelse spidser til. Serien er baseret på Asimovs legendariske romaner og har tidligere imponeret med storslåede billeder, komplekse karakterer og en fortælling om imperier i forfald, visionære videnskabsmænd og profetier, der rækker tusindvis af år frem i tiden. Med sæson 3 fortsætter Apple TV+ ambitionerne om at levere prestige-scifi i særklasse — perfekt til dig, der elsker intelligente plots, storpolitik i rummet og visuelt imponerende serier. Redaktionens favorit.

Premiere på Apple TV+ den 11. juli.

5. Klovn – sæson 10

Foto: Per Arnesen / TV2

Efter næsten 20 år og en stribe film er Klovn stadig garant for akavet komik i særklasse. I tiende sæson vender Frank og Casper tilbage med flere pinlige, bizarre og ekstremt grænseoverskridende situationer — naturligvis pakket ind i hverdagsrealisme, så det hele føles ubehageligt tæt på. Serien har siden 2005 været en institutions i dansk comedy, og den nye sæson lover mere af det, vi elsker: Misforståelser, egoisme, sociale katastrofer og en Frank Hvam, der altid gør det forkerte i de mest forkerte situationer. Alle otte afsnit i den nye sæson er skrevet af Casper Christensen og Frank Hvam.

Premiere på TV 2 Play den 20. juli.

6. Happpy Gilmore 2

Det lyder næsten som en joke, men den er god nok: Adam Sandler trækker golfkøllen frem igen i Happy Gilmore 2, næsten 30 år efter originalen ramte biograferne. Den første film fra 1996 er blevet en kultklassiker blandt fans af tåbelig sports-komik og skæve karakterer, og Netflix har fået Sandler tilbage i rollen som den temperamentsfulde golfspiller, der stadig ikke helt passer ind i den pæne sportsverden. Hvis du elskede den første film — eller bare er til nostalgiske gensyn og plat humor — så sæt kryds i kalenderen den 25. juli.

Premiere den 25. juli på Netflix.

Kort sagt: Juli er pakket med serie- og filmnyheder for enhver smag, uanset om du vil udforske drømmenes rige, grine akavet med Frank Hvam eller dykke ned i episk science fiction. God sommer – og god streaming!

6 serier og film, du skal streame i juli